  Майя Бывальцева Удмуртиысь зоопаркын кык гималай гондырпиос вордскизы. Шумпотымон учыр 17-тӥ толсуре луиз ни вал, но анай пиоссэ али гинэ возьматӥз, ивортэ ужъюртлэн пресс-службаез. Саша гондыр ньылетӥ ползэ ни анай луиз, но солэн пиоссэ нуныямез, эсэпезъя чурыт визьнодамез зоопаркын ужасьёсты паймытэ. Со укылтэмъяськисьёссэ вамышлы но бордысьтыз ӧз лэзьы. Нош соосыз, пичи гузы бере вӧл-вӧл эрикез шӧдыса, одӥг интыын пукыны ӧз чидалэ. Соос кор вылтӥ пырак йылаз тубыны выризы, вукыреме кышкатэк тэтчыны тыршизы, анаенызы ватскемен но уйылыса, шонергес, пегӟыса, шудӥзы Удмуртиысь зоопарклэн пресс-службаезГондырпиослэсь выжызэс зоопаркын ужасьёс али но уг тодо. Анайзы пиоссэ адямиос доры матэ но уг лэзьы, соин ик покчиосты эскерыны али луонлык ӧвӧл.  Тегъёс: Ижкар Зоопарк Удмуртия гондырпиос пӧйшуръёс 100ар  